Diari Oficial de la Generalitat Valenciana


Sumari del DOGV 2875, del 22-11-1996 (1996/840083)

RESOLUCIÓ de 5 de novembre de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'Addenda al conveni subscrit el 7 de setembre de 1994, entre la Generalitat Valenciana (Conselleria d'Educació i Ciència) i l'Ajuntament de Sant Vicent del Raspeig, per al reconeixement de la plena validesa acadèmica oficial dels ensenyaments de dansa de grau elemental impartits pel Conservatori de Dansa de l'esmentada localitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2875

Data del DOGV
:   22-11-1996

Secció del DOGV
:   ALTRES DISPOSICIONS

Número del document
:   1996/840083


Data del document
:   05-11-1996

Organisme emissor
:   Conselleria de Presidència

Tipus de document
:   Resolució

RESOLUCIó de 5 de novembre de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'Addenda al conveni subscrit el 7 de setembre de 1994, entre la Generalitat Valenciana (Conselleria d'Educació i Ciència) i l'Ajuntament de Sant Vicent del Raspeig, per al reconeixement de la plena validesa acadèmica oficial dels ensenyaments de dansa de grau elemental impartits pel Conservatori de Dansa de l'esmentada localitat.   
Subscrita, després de la tramitació prèvia reglamentària, entre la Generalitat Valenciana (Conselleria de Cultura, Educació i Ciència) i l'Ajuntament de Sant Vicent del Raspeig, el 27 de maig de 1996, una Addenda al conveni subscrit el 7 de setembre de 1994 per al reconeixement de la plena validesa acadèmica oficial dels ensenyaments de dansa de grau elemental impartits pel Conservatori de Dansa de l'esmentada localitat, i en compliment del que estableix la clàusula segona de l'Addenda, cal publicar en el Diari Oficial de la Generalitat Valenciana l'esmentada Addenda, que ha quedada inscrita en el Registre de Convenis amb el número 0566/96, i que figura com a annex d'aquesta resolució.  
València, 5 de novembre de 1996.- La directora general del Secretariat del Govern.  
Addenda al conveni subscrit el 7 de setembre de 1994, entre la Generalitat Valenciana (Conselleria d'Educació i Ciència) i l'Ajuntament de Sant Vicent del Raspeig, per al reconeixement de la plena validesa acadèmica oficial dels ensenyaments de dansa de grau elemental impartits pel Conservatori de Dansa de l'esmentada localitat.  
València, 27 de maig de 1996  
Reunits:  
D'una banda, la Hble. Sra. Marcela Miró Pérez, consellera de Cultura, Educació i Ciència de la Generalitat Valenciana, facultada per a aquest acte mitjançant acord del Govern Valencià de 5 de març de 1996.  
De l'altra, l'alcalde-president de l'Ajuntament de Sant Vicent del Raspeig, Sr. Francisco Canals Bevià, facultat per a aquest acte per l'acord del ple de l'esmentat ajuntament de 29 de novembre de 1995.  
Manifesten:  
1. El 7 de setembre de 1994 es va subscriure un conveni entre la Generalitat Valenciana (Conselleria d'Educació i Ciència) i l'Ajuntament de Sant Vicent del Raspeig, per al reconeixement de la plena validesa acadèmica oficial dels ensenyaments de dansa de grau elemental que s'imparteixen en el centre existent en la localitat de Sant Vicent del Raspeig, el titular del qual és l'Ajuntament.  
2. A fi d'homogeneïtzar el sistema d'adscripcions dels conservatoris municipals, i d'evitar greuges comparatius a l'alumnat, quant al pagament de taxes administratives, és procedent modificar la clàusula primera del conveni per tal de limitar, als ensenyaments que s'extingeixen, els efectes de l'esmentada adscripció.  
Per tot això, en virtut de les competències que atorguen el Reial Decret 2093/1983, de 28 de juliol sobre traspàs de funcions i serveis de l'administració de l'Estat a la Comunitat Valenciana, en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura, Educació i Ciència i l'Ajuntament de Sant Vicent del Raspeig acorden subscriure la següent addenda al conveni signat el 7 de setembre de 1994, d'acord amb les següents  
Clàusules  
Primera  
S'acorda modificar el tercer paràgraf de la clàusula primera del conveni de 7 de setembre de 1994, que quedarà redactat en els següents termes  
"A efectes administratius, i exclusivament pel que fa als ensenyaments del pla que s'extingeix, el Conservatori Elemental de Dansa de Sant Vicent del Raspeig queda adscrit a l'Escola Superior de Dansa d'Alacant (número de codi 69076673)".  
Segona  
Aquesta addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més a més de ser publicada en el Diari Oficial de la Generalitat Valenciana.  
Com a prova de conformitat, i per tal de deixar-ne consignat el contingut, les dues parts signen aquesta addenda el dia i en el lloc indicats anteriorment.  
La consellera de Cultura, Educació i Ciència: Marcela Miró Pérez.  
L'alcalde-president de l'Ajuntament de Sant Vicent del Raspeig: Francisco Canals Beviá